ועדת הכנסת, כנסת 20, פרוטוקול מספר 114, 2016-03-07 10:00

דוד ביטן: אני פותח את הישיבה.

דוד ביטן: יעל, בבקשה.

יעל גרמן: אדוני היושב-ראש, אני מאוד מעריכה את הדיון המהיר ואני חייבת לומר שאנחנו כולנו מאוד סומכים עליך, לאור באמת ההחלטות השקולות והמאוד מאוד אובייקטיביות והוגנות גם בעבר.

יעל גרמן: יש לנו כלי שנקרא "דיון מחדש", אנחנו כולנו קוראים לזה רביזיה.

יעל גרמן: "דיון מחדש", משתמשים בו בדרך כלל חברי האופוזיציה או כל מי שמתנגד להחלטה.

יעל גרמן: יש החלטה מסוימת בוועדה, אז יש רשות לבקש "דיון מחדש" כדי לשקול מחדש לפני שזה חלוט.

יעל גרמן: אבל ברור ומובן שאם מישהו מסכים לחוק והוא מבקש "דיון מחדש", על מה הוא בדיוק מבקש "דיון מחדש"?

יעל גרמן: הוא הצביע בעד החוק, הוא בעד החוק, אז על מה ה"דיון מחדש"?

יעל גרמן: מה שקרה זה שנעשה שימוש לא ראוי, ציני, פוליטי.

דוד ביטן: פוליטי, נכון.

יעל גרמן: מניפולטיבי.

דוד ביטן: פרלמנטרית.

יעל גרמן: לא, זה לא פרלמנטרי כי פרלמנטרי, אני רוצה להאמין ש - - -

דוד ביטן: איך את מגדירה את העניין של הפיליבסטר?

דוד ביטן: זה שימוש ראוי?

יעל גרמן: כן.

דוד ביטן: זה פרלמנטרי.

יעל גרמן: כן, אבל אין בו - - -

דוד ביטן: אותו דבר.

דוד ביטן: מה ההבדל?

דוד ביטן: אנחנו צריכים לשבת ימים ולשמוע.

יעל גרמן: נכון, אבל הייתי אומרת שזה הגיוני וזה חלק מההרגלים הפרלמנטריים.

יעל גרמן: כאשר אנחנו לוקחים והופכים את הכוונה של המחוקק, אז זה לא ראוי ולא נכון.

דוד ביטן: אני אקל עלייך.

דוד ביטן: אני מוכן לעשות רביזיה ברביזיה, בתנאי שאתם תסכימו לכך שלא ניתן להגיש רביזיה מעבר לשעה משעת הדיון.

דוד ביטן: אני מוכן לזה.

דוד ביטן: אם אתם תסכימו שמסתיים הדיון, ואפשר להגיש רביזיה לכל היותר שעה ממועד סיום הדיון, אני מוכן לעשות רביזיה ברביזיה.

דב חנין: זה מאוד מסובך כי לעתים אנחנו פשוט - - -

דוד ביטן: אחרת מה?

דוד ביטן: בשנייה האחרונה.

דוד ביטן: למה הם עושים את זה?

דוד ביטן: בואו נשים את הדברים על השולחן.

דוד ביטן: כי הוא רוצה לסיים את התהליך ולא לקבל רביזיה בשעה 16:00 אחר הצהרים, דקה לפני המושב.

דוד ביטן: לכן, צריך למצוא את האיזון הראוי.

דוד ביטן: האיזון הראוי אומר שאני מוכן ללכת לקראת העניין הזה, בתנאי שהמועד האחרון להגשת הרביזיה יהיה שעה מסוף הדיון.

דב חנין: שעה מסוף הדיון זה לא ריאלי.

דוד ביטן: למה לא ריאלי?

דוד ביטן: מאוד ריאלי.

דוד ביטן: אם את אומרת שרק מי שהשתתף ורק מי שהצעתו נדחתה, אז שיגיש רביזיה במקום, ולא כל אחד יכול להגיש את זה בשעה 16:00 או למחרת.

יעל גרמן: אני מבינה מה שאתה אומר אבל מה שאני מבקשת ממך, קודם כול, להכיר בעובדה שזה לא הגיוני, לא נכון, וזה ציני, לבוא ולהגיש רביזיה על משהו שאתה מסכים אתו.

דוד ביטן: מכיר בעובדה, ולעומת זאת גם אני מכיר בעובדה שבשעה 16:00 מגישים רביזיה, זה גם לא בסדר.

דוד ביטן: זה ניצול של הנושא הפרלמנטרי באותה מידה.

דוד ביטן: אין שום הבדל.

יעל גרמן: הבנתי.

דוד ביטן: הסיבה שהוא אומר את הרביזיה, כדי לסיים עניין ולא לקבל את הרביזיה אחרי ארבע שעות.

דב חנין: ניצול כלים פרלמנטריים הוא לגיטימי.

דוד ביטן: אז היא אומרת שלא.

דב חנין: אני רוצה להציג את הנושא מזווית קצת שונה.

יעל גרמן: לא.

יעל גרמן: אני אומרת שהמקרה הזה הוא לא לגיטימי.

דב חנין: המקרה הזה הוא לא לגיטימי.

דב חנין: אדוני היושב-ראש, ברשותך.

דוד ביטן: רגע, חבר הכנסת שטרן הצביע קודם.

אלעזר שטרן: אני חושב שיש היגיון במה שאתה אומר.

אלעזר שטרן: צריך למצוא את - - -

יעל גרמן: שעתיים.

אלעזר שטרן: אמרתי, צריך למצוא את האיזון הראוי כי על פניו באמת בגלל זה עושים את זה.

יעל גרמן: אבל שעתיים.

דוד ביטן: אם אתם מסכימים - - -

יעל גרמן: שעתיים.

דוד ביטן: לא נסיים היום.

דוד ביטן: נשב, ננסח משהו, שינוי תקנון בהסכמה.

אלעזר שטרן: אבל אני רוצה להגיד לך משהו.

דוד ביטן: אני אומר משהו על דעתך גם, ניסן?

ניסן סלומינסקי: אני רק רוצה להוסיף.

דוד ביטן: בסדר, תן להם לדבר.

אלעזר שטרן: אני רוצה להגיד משהו על זה, ודווקא טוב שהיושב-ראש יושב כאן.

אלעזר שטרן: אני חושב – ואתה לא יכול לעשות כלום – אבל העצוב בעניין הזה, שהדיון הסתיים באקורד לדעתי צורם מבחינת ניהול הישיבה.

אלעזר שטרן: מה הכוונה?

אלעזר שטרן: בא משרד המשפטים, אמר עמדה, ביקשת זמן בשביל הדיון.

אלעזר שטרן: למה אני אומר את זה?

אלעזר שטרן: כי יש הבדל.

אלעזר שטרן: כשאתה מבקש הגינות או הוגנות, אז אני אומר שנציג היועץ המשפטי לממשלה או משרד המשפטים דיבר בשלוש דקות האחרונות, גם כן רק בגלל שמישהו מהאופוזיציה אמר לו לדבר, הוא בא עם עמדה כתובה, לא היה זמן לשאלות, ודקה אחרי זה יש החלטה ורביזיה והצבעה.

דוד ביטן: זה ניהול הישיבה.

דוד ביטן: כל יושב-ראש מנהל בדרכו.

יעל גרמן: על הנושא הזה פנינו ליולי.

דוד ביטן: אתה רוצה שאני אגיד לך מה דעתי על ניהול של מישהו?

אלעזר שטרן: לא, אני רק אומר לך שהרביזיה, היה לה מקום הגיוני הפעם.

דוד ביטן: יכול להיות.

אלעזר שטרן: לא רק בהיבט של מה שאתה אומר, ואמרתי לך, אתה צודק.

דוד ביטן: אנחנו מדברים עכשיו על הנושא העקרוני, לא מה שקרה בוועדת החוקה.

יעל גרמן: כבוד היושב-ראש, אני חושבת ששעתיים זה יהיה סביר.

יעל גרמן: שעה זה לחוץ.

דוד ביטן: מה זה משנה?

יעל גרמן: זה משנה.

יעל גרמן: אנחנו רצים מוועדה לוועדה.

דוד ביטן: אם את טוענת שמי שעמדתו נדחתה, אז שיחליט מייד אם הוא מגיש.

<ארבל אסטרחן: גם מי שלא היה בדיון יכול לבקש רביזיה.

אלעזר שטרן: ניסן, מתי הדיון?

אלעזר שטרן: במושב האחרון?

דוד ביטן: אבל עדיין, צריך שיהיה איזה מועד.

דוד ביטן: אם יהיה מועד, אז הוא לא צריך לעשות שימוש, ואני לא צריך לעשות ואף אחד לא צריך לעשות.

יעל גרמן: בוא נדבר על עד שעתיים.

דב חנין: אדוני היושב-ראש, קודם כול, הדיון הזה הוא דיון חשוב ואני חושב שחברתי, חברת הכנסת גרמן, נוהגת נכון שהיא מביאה אותו לבירור עקרוני בוועדת הכנסת, לא רק אפרופו מה שהיה בוועדת חוקה.

דוד ביטן: כן, אמרתי, זה עניין עקרוני.

דב חנין: בדיוק.

דב חנין: אנחנו רוצים להפריד את זה.

דב חנין: אין ספק שיש שימוש לרעה בכלי של רביזיה.

דוד ביטן: על-ידי שני הצדדים.

דב חנין: על-ידי שני הצדדים, בוודאי.

דב חנין: אבל אסור לנו, אפרופו השימוש לרעה הזה, לפגוע בכלי הזה שהוא כלי מאוד מאוד חשוב.

דוד ביטן: מקבל את זה.

דב חנין: גם ההצעה שלך, אדוני היושב-ראש, יכולה ליצור מצב שבו לפעמים מתעורר הצורך ברביזיה כי – לא יודע מה.

<ארבל אסטרחן: נכון.

<ארבל אסטרחן: רביזיה אמיתית.

דב חנין: חשבנו על זה מחדש, כולנו, בלי קשר של אופוזיציה - - -

יעל גרמן: מישהו שלא היה בדיון.

דב חנין: מישהו שלא היה בדיון או פתאום קיבלנו עוד חוות דעת, ואנחנו רוצים לפתוח את זה.

דוד ביטן: אז מה אתה רוצה, אני לא מבין.

<ארבל אסטרחן: כשיושבים לנסח, פתאום מגלים שמשהו חסר.

דב חנין: נכון.

דב חנין: בדיוק, ואז אנחנו מעוניינים - - -

דוד ביטן: אז אפשר ליצור מקרים חריגים.

דב חנין: אדוני היושב-ראש, מונעים מאתנו, היכולת פה להחריג היא מאוד מאוד מוגבלת ובעייתית, ואנחנו מונעים איזושהי יכולת גמישות שהיא הכרחית לעבודת הוועדה.

דוד ביטן: בוא נבחין.

דוד ביטן: אני רוצה להסביר את הכוונה שלי.

דוד ביטן: אם הדיון מתמשך בחוק, אז אין בעיה להגיש את הרביזיה גם אחרי יומיים.

דוד ביטן: אם עכשיו הוא דן בחוק – חוק הטרור נגיד היה נמשך מספר ישיבות – אז אין שום בעיה כי זה לא פוגע בתהליך עצמו.

דוד ביטן: אבל ברגע שסיימתי את התהליך ואני מתקדם הלאה, אפשר רק שעה.

דוד ביטן: אם עכשיו אנחנו דנים בהצעת חוק לקראת קריאה שנייה ושלישית, עשרה דיונים, 20 דיונים, אז תגישו את הרביזיה מתי שאתם רוצים, זה באמת לא רלוונטי ולא פוגע בתהליך.

<קריאות: - - -

דוד ביטן: אתה לא יכול לבקש ממני, אחרי שאני סיימתי.

דוד ביטן: למשל, ועדת הכנסת, מקבלים החלטה מסוימת, רוצים להתקדם איתה, להביא את זה למליאה, ופתאום ב-16:00 "תוקעים" לי רביזיה.

דוד ביטן: אז אני אומר רביזיה כדי למנוע דבר כזה.

דוד ביטן: אבל אם יש תהליך, אין לי בעיה.

דוד ביטן: אפשר לנסח את זה.

דב חנין: אני מבין את ההערה - - -

דוד ביטן: נכון, ארבל?

דב חנין: קשה להבחין.

יעל גרמן: אבל שעה זה קצר מדי.

<ארבל אסטרחן: הקושי הוא אם יש רביזיה אמיתית.

<ארבל אסטרחן: עניין אמיתי, יש פה קושי.

דוד ביטן: אבל אז היושב-ראש יכול לעשות דיון חוזר.

דוד ביטן: מה הבעיה?

<ארבל אסטרחן: לא, אין דבר כזה.

<ארבל אסטרחן: רביזיה זה דיון חוזר.

דב חנין: לא, אין.

דב חנין: זהו.

דוד ביטן: בסדר, הוא יכול.

דוד ביטן: למה אין לו סמכות?

דוד ביטן: אני לא יכול לתקן החלטה?

דוד ביטן: אני יכול.

<ארבל אסטרחן: לא, רק דרך רביזיה.

דוד ביטן: לא.

דוד ביטן: לא נכון.

דוד ביטן: למה?

דוד ביטן: אני יכול לתקן תמיד, כיושב-ראש, לעשות דיון על תיקון החלטה.

דב חנין: איך אתה יכול לעשות את זה?

דוד ביטן: זה בסמכות שלנו.

דב חנין: אין סמכות כזאת.

דוד ביטן: הסמכות טבועה בדיון.

דוד ביטן: זה לא נכון, אני לא מסכים למה שאת אומרת.

<ארבל אסטרחן: אם אושר חוק לקריאה ראשונה, אתה לא יכול לפתוח אותו.

דוד ביטן: ודאי, אני יכול עד למועד.

דוד ביטן: עד למועד.

דב חנין: דוד, אתה לא יכול.

דוד ביטן: היושב-ראש כן יכול להביא לתיקון החלטה.

דב חנין: אתה לא יכול.

דוד ביטן: לא.

דוד ביטן: רביזיה זה דיון מחדש, והיושב-ראש יכול לתקן את ההחלטה.

דוד ביטן: לא מדויק מה שאתם אומרים.

יעל גרמן: ארבל, את הרביזיה אפשר להגיש רק עד שמגישים את הנוסח.

<ארבל אסטרחן: נכון.

<ארבל אסטרחן: עד שזה מונח.

יעל גרמן: אז אם הנוסח מונח בתוך שעתיים, אז אפשר - - -

<ארבל אסטרחן: בדרך כלל הוא לא מונח תוך שעתיים.

<ארבל אסטרחן: בדרך כלל, הוועדה גמרה בבוקר, והנוסח יונח אחרי צהרים או למחרת אחר הצהרים.

יעל גרמן: אז שיניחו את הנוסח כמה שיותר מהר.

דוד ביטן: אי-אפשר.

דוד ביטן: אפשר להניח רק ב-16:00.

<ארבל אסטרחן: להניח זה רק במליאה.

יעל גרמן: מה נראה לָך סביר?

דוד ביטן: מה שאת אומרת אנחנו נפתור במצב לא של "דיון מחדש" אלא תיקון החלטה.

דב חנין: עוד לא סיימתי.

דוד ביטן: נכתוב את זה, נמצא בתקנון.

דוד ביטן: אני לא מבין את הסיפור הזה.

דוד ביטן: זה דבר ברור מאליו שהיושב-ראש יכול להביא דיון לתיקון החלטה, בלי קשר לדיון מחדש.

<ארבל אסטרחן: מה זה תיקון?

<ארבל אסטרחן: אושר חוק.

<ארבל אסטרחן: היושב-ראש יכול לפתוח את החוק אחרי שהוועדה הצביעה?

<ארבל אסטרחן: בלי רביזיה?

דוד ביטן: כן.

דוד ביטן: ודאי.

דוד ביטן: כן, למה לא?

דב חנין: לא.

דב חנין: מה פתאום.

דוד ביטן: בתיקון החלטה אין שום בעיה.

דב חנין: אין תיקון החלטה.

דוד ביטן: חבר'ה, עכשיו אישרנו החלטה מסוימת.

דוד ביטן: אחרי ארבע שעות - -

<קריאה: זה לא כמו חוק.

דוד ביטן: - - אני כיושב-ראש מביא דיון – לא דיון חוזר.

דוד ביטן: דיון חוזר על תיקון החלטה.

דוד ביטן: יש הבדל בין "דיון מחדש" שאומר לפתוח את הכול - - -

יעל גרמן: אני לא מכירה דבר כזה, אבל יש לנו פה יועצת משפטית.

<ארבל אסטרחן: "דיון מחדש", אפשר לפתוח גם רק נושא.

<ארבל אסטרחן: זה על הצבעה מסוימת.

דוד ביטן: אז אני אומר, תיקון החלטה זה דבר הגיוני.

דוד ביטן: עזבו, חבר'ה, את הסיפור הזה.

דוד ביטן: הכללים האלה שלכם של 67 שנים, הם סותרים כל תהליך בכל מוסד.

דוד ביטן: אפשר להביא תיקון החלטה ללא קשר ל"דיון מחדש".

דוד ביטן: מה זה הדבר הזה?

דוד ביטן: להגיד לי לא כתוב בתקנון?

דוד ביטן: זה דבר אלמנטרי של כל גוף שדן, מה אתם מדברים שטויות?

מיכל רוזין: אבל אם יש הצבעה?

יעל גרמן: אבל אם הצבעת?

דוד ביטן: אז זה בדיוק העניין.

דוד ביטן: שהוא הביא לתיקון החלטה מסוימת.

מיכל רוזין: מה זאת אומרת?

מיכל רוזין: אתה יכול כל חוק להצביע עשר פעמים בוועדה?

דוד ביטן: אני אסביר.

מיכל רוזין: מתי הסוף?

מיכל רוזין: כמה פעמים אפשר להצביע?

דוד ביטן: אין-סוף.

דוד ביטן: עד שזה לא מגיע למליאה, אין סוף.

דוד ביטן: זה מאושר במליאה, אין סוף, מה זאת אומרת.

דב חנין: רגע, אולי גם יושב-ראש הכנסת יכול להביא לתיקון החלטה אחרי שהצביעו במליאה?

דוד ביטן: אבל אני לא מדבר על זה.

דוד ביטן: אני מדבר על מקרים שהרביזיה נכונה.

דב חנין: למה אתה מפלה לרעה את יושב-ראש הכנסת?

דב חנין: אולי הוא גם יוכל להביא לתיקון החלטה אחרי שהכנסת החליטה?

דוד ביטן: לא.

דוד ביטן: זה משהו אחר.

דב חנין: למה?

דוד ביטן: כי החלטת המליאה היא החלטה קונסטיטוציונית.

דוד ביטן: בוועדה לא.

דב חנין: וועדה לא קונסטיטוציונית?

דוד ביטן: לא.

דוד ביטן: בוועדה לא.

דוד ביטן: הוועדה מכינה למליאה.

דב חנין: לא נכון.

דב חנין: יש נושאים שבהם ההחלטה של ועדה היא קונסטיטוציונית.

<ארבל אסטרחן: הצבעה במליאה היא משמעותית.

דוד ביטן: ההצבעה במליאה היא משמעותית, הצבעה פה היא לא משמעותית.

דוד ביטן: כל עוד המליאה לא החליטה, הכול פתוח.

דוד ביטן: זה כלל בסיסי בדברים האלה.

דב חנין: אני רוצה לקבל רשות דיבור לשלוש דקות, אבל בלי הפרעות.

דוד ביטן: בסדר.

דוד ביטן: בבקשה.

דב חנין: תודה, אדוני היושב-ראש.

דב חנין: שלושה דברים.

דב חנין: ראשית, אני חושב שהבעיה שעליה מצביעה חברת הכנסת גרמן ממוקמת במקום טיפה שונה.

דב חנין: הבעיה היא – ואת זה אני חושב צריך למנוע – הבעיה שאותה צריך למנוע זה הגשת רביזיה על-ידי מי שבעצמו איננו תומך ברביזיה, ברמה המהותית.

דב חנין: כאן נמצאת הבעיה.

דב חנין: הגשת רביזיה כדי למנוע רביזיות, זה הדבר שצריך למנוע אותו בתקנון.

יעל גרמן: כמו התנגדות לחוק בהסכמת ממשלה, אתה צריך להצביע נגד החוק.

דב חנין: מאה אחוז.

דב חנין: אם אנחנו מבטיחים שמי שמגיש את הרביזיה, מצביע אחר כך בפועל בעד הרביזיה, אז אנחנו פותרים את העניין, אין שום בעיה.

מיכל רוזין: כמו במליאה.

מיכל רוזין: אתה מתנגד לחוק, אתה צריך להצביע נגדו.

דב חנין: בדיוק.

דב חנין: אנחנו צריכים ליצור האחדה שאומרת - - -

<קריאה: אתה יכול להימנע במליאה.

מיכל רוזין: לא נכון.

מיכל רוזין: אתה צריך להתנגד.

אלעזר שטרן: אוקיי, אז שיימנע.

מיכל רוזין: בסדר, שיימנע.

<קריאות: - - -

דוד ביטן: אי-אפשר.

דוד ביטן: הבטחתי לא להצביע, אז אני לא מצביע.

דוד ביטן: רבותי.

דוד ביטן: הוא ביקש שלוש דקות בלי הפרעה.

דוד ביטן: בואו ניתן לו.

דב חנין: אז לכן, אדוני היושב-ראש, אני מציע לתקן את התקנון כך שייאמר במפורש שמי שהציע את הרביזיה צריך להגיע לדיון ולהצביע בעד הרביזיה.

דב חנין: מי שהציע רביזיה צריך להגיע לדיון ולהצביע בעד הרביזיה.

דב חנין: זו המשמעות של הגשת רביזיה - תעמוד מאחורי החלטותיך, אל תטרטר סתם את הכנסת ולא את ועדות הכנסת.

דב חנין: הגשת רביזיה – תתכבד, תבוא ותצביע.

דב חנין: זה לדעתי פותר 90% מהבעיות המיותרות.

דב חנין: לגופן של ההצעות שאדוני מציע, אני חושב כל הגבלה מהותית על הרביזיה תיצור לנו קשיים עצומים בעבודת הכנסת.

דב חנין: לפעמים – לא רק היושב-ראש – לפעמים כל חברי הוועדה משתכנעים שצריך להגיע לאיזשהו שינוי, איזשהו תיקון, לא יודע מה.

דב חנין: הבנו שטעינו במשהו.

דב חנין: אנחנו נכנסים לאיזשהו מסלול שאי-אפשר אחר כך יהיה לצאת ממנו, וזה מיותר.

דב חנין: אני, אדוני היושב-ראש, מזהיר מההצעה שלך.

דב חנין: אתה אומנם רואה את זה כדבר טכני, שהיושב-ראש יכול כל פעם להביא לתיקון החלטה.

דוד ביטן: לא.

דוד ביטן: אמרתי שלדעתי זה בסמכות, אבל לא ניכנס לזה.

דוד ביטן: יש לי פתרון אחר.

דב חנין: מאה אחוז.

דב חנין: זה פתח לצרות, ואם אנחנו - - -

דוד ביטן: יש לי פתרון אחר לעניין.

דב חנין: אוקיי.

דב חנין: אם יש לך פתרון אחר, נשמח לשמוע.

דב חנין: תודה.

דוד ביטן: בבקשה.

דוד ביטן: הוא היה כאן מהתחלה.

דוד ביטן: לפחות מי שהיה מהתחלה, מגיע לו.

עבדאללה אבו מערוף: הדיון מובן, לא אוסיף לדברים, אבל מה שכבוד היושב-ראש מציע – מה המצב הקיים עכשיו?

עבדאללה אבו מערוף: יש חוק שהוועדה הכינה, הוא נגמר, הושלם על-ידי היועצת המשפטית, ועדיין לא הוגש למזכירות הכנסת.

עבדאללה אבו מערוף: אפשר לעשות רביזיה.

עבדאללה אבו מערוף: נכון?

דוד ביטן: אז זו בדיוק הבעיה.

עבדאללה אבו מערוף: לכן, לא.

עבדאללה אבו מערוף: נשאיר את המצב.

דוד ביטן: אז מה אתם רוצים, רק ללכת לפי הצד שלכם?

עבדאללה אבו מערוף: לא.

עבדאללה אבו מערוף: להשאיר את המצב כקיומו.

דוד ביטן: כי כולם מנצלים את הנושא.

דוד ביטן: כמה פעמים הרביזיות זה סתם?

עבדאללה אבו מערוף: בסדר, אבל - - -

דוד ביטן: זה סתם.

דוד ביטן: אז אפשר לחשוב שכל רביזיה חתומה בסלע.

דוד ביטן: היא לא חתומה בסלע.

עבדאללה אבו מערוף: הרביזיה זה כלי להתנגד.

מיכל רוזין: מי שהגיש רביזיה צריך לעמוד במה שהוא הגיש.

דוד ביטן: אתם רוצים לחשוב על זה?

יעל גרמן: לא, לא.

יעל גרמן: אני חושבת שהרעיון של חברי דב חנין הוא רעיון טוב מאוד.

דוד ביטן: מה שאומר דב חנין זה רק מה שכתבתם.

דוד ביטן: אני אומר, בואו נעשה דבר כזה.

יעל גרמן: לא, הוא אומר דבר אחר.

יעל גרמן: הוא בא ואומר, אם מישהו מגיש רביזיה, יואיל בטובו להצביע בעדה.

יעל גרמן: לא יכול להיות שהוא יגיש רביזיה ויצביע נגדה, זה לעשות חוכא ואטלולא מהוועדה.

דוד ביטן: לא, זה לא הולך.

יעל גרמן: אני חושבת שזה הרעיון הנכון.

<קריאות: - - -

אחמד טיבי: הערה, מה שקורה במליאה.

אחמד טיבי: אדוני היושב-ראש, כאשר מישהו מתנגד להצעת חוק במליאה - - -

דוד ביטן: אני נותן לך מכיוון שאתה יושב-ראש המפלגה שלו, אז - - -

אחמד טיבי: לא, לא.

אחמד טיבי: זאת הערה שתעזור לכולם אחר כך.

אחמד טיבי: אוסאמה ירחיב יותר טוב ממני.

דוד ביטן: לא.

דוד ביטן: שלו במיוחד.

אוסאמה סעדי: לכן שתקתי.

דוד ביטן: למה אתה יושב שם?

אחמד טיבי: אני בודד בצמרת.

אחמד טיבי: כאשר מישהו מגיש התנגדות להצעת חוק שהממשלה תומכת בה במליאה - -

אוסאמה סעדי: לא יכול להצביע בעד.

אחמד טיבי: - - הוא חוזר למושב שלו, הוא לא יכול להצביע בעד.

<ארבל אסטרחן: הוא יכול.

דוד ביטן: הוא יכול.

דוד ביטן: היא אומרת שהוא יכול.

דוד ביטן: ארבל, תעני את.

<ארבל אסטרחן: אתה לא מכריח אף פעם חבר כנסת איך להצביע.

<ארבל אסטרחן: אם הוא ביקש להתנגד, ותומך, מורידים אותו מהדוכן כי הוא לוקח זמן למישהו אחר.

אחמד טיבי: אז הרציונל מובן?

דוד ביטן: כן.

אחמד טיבי: תודה רבה.

דוד ביטן: סעדי, לפני שאתה מתחיל, אני פורס לכם את מה שאני אומר.

<קריאות: - - -

מיכל רוזין: הוא אף פעם לא יכול להצביע במליאה, לא יכול להיות שיצביע בעד.

ניסן סלומינסקי: יכול להצביע.

ניסן סלומינסקי: אין כזה דבר.

דוד ביטן: רבותי, כל אחד יכול להצביע איך שהוא רוצה.

דוד ביטן: אתם יודעים מה אותי מרגיז הכי הרבה במליאה?

דוד ביטן: שבן-אדם עולה, ויכול לדבר על מה שהוא רוצה.

ניסן סלומינסקי: הוא לא מדבר אף פעם על הנושא.

דוד ביטן: עולה על נושא מסוים, ומדבר על מה שהוא רוצה.

דוד ביטן: זה בסדר?

דוד ביטן: זה הכי גרוע שיש.

דוד ביטן: באמת.

דוד ביטן: נרשם להצעת חוק, ומדבר לא יודע מה, על ארצות-הברית.

דוד ביטן: זה הכי גרוע שיש.

דוד ביטן: אבל לא משנה, יש הרבה פגמים.

מיכל רוזין: את זה אפשר לתקן.

דוד ביטן: אני אפרוס לכם את ההצעה שלי.

דוד ביטן: ההצעה שלי היא פשוטה.

מיכל רוזין: היה דיון 40 חתימות, אי-אמון, היינו יכולים לדבר על הרבה דברים.

אחמד טיבי: אבל תן לאוסאמה.

דוד ביטן: תן לי רגע, שהוא יתייחס למה שאני אומר.

דוד ביטן: אני אומר כזה דבר.

דוד ביטן: נמצא גם פתרון לבעיה אם הרביזיה טובה, והיא מוגשת.

<ארבל אסטרחן: אמיתית.

דוד ביטן: קודם כול, כל עוד דיון לא הסתיים, אפשר תמיד להגיש רביזיה.

דוד ביטן: זאת אומרת, אם יש דיון בהצעת חוק או בנושא אחר, והוא נמשך, אפשר להגיש רביזיה תמיד.

דוד ביטן: אני לא מגביל את הרביזיה.

יעל גרמן: על רביזיה אפשר להצביע רק אחרי החלטה.

אוסאמה סעדי: זה אחרי הצבעה.

דוד ביטן: לא, לא.

דוד ביטן: יש לנו מצבים.

דוד ביטן: הנה, בחוק הרכב אנחנו בכל סעיף מצביעים.

יעל גרמן: אם אתה מצביע – כן.

דוד ביטן: ודאי.

יעל גרמן: אנחנו רק בסוף מצביעים בוועדת חוקה, אין לנו דבר כזה שבמהלך הדיון מצביעים.

דוד ביטן: לא משנה, אז יש כל מיני אופציות.

דוד ביטן: כל עוד הדיון לא הסתיים, לא משנה מה, אפשר להגיש רביזיה.

דוד ביטן: ברגע שהוא הסתיים, אז אנחנו נגביל את המועד להגשת הרביזיה, בואו נעשה פשרה שעה וחצי, לא שעתיים ולא שעה.

דוד ביטן: לגבי רביזיה שמוגשת אחרי הזמן, צריכה להיות הסכמת היושב-ראש.

דוד ביטן: מה שאני מציע זה דבר כזה.

דוד ביטן: אם הרביזיה היא אמיתית וטובה, אז גם היושב-ראש צריך לתמוך בה, ואז היושב-ראש יכול להעביר אותה ל"דיון מחדש".

מיכל רוזין: אתה מעקר פה את כוחה של האופוזיציה.

יעל גרמן: אז אני מציעה עוד תיקון קל.

דוד ביטן: ואז, אם אנחנו רוצים להגיש רביזיה גם אחרי ארבע שעות, אז אתה מגיש ואני מסכים ואנחנו מעבירים את זה לדיון - -

יעל גרמן: דוד, עוד תיקון קל.

יעל גרמן: ואם היושב-ראש לא מסכים, זה עולה אליך לוועדת הכנסת.

דוד ביטן: - - ואז זה פותר לנו את הבעיה של חלוף המועד.

מיכל רוזין: לא, אתה מבטל את יכולת האופוזיציה.

דוד ביטן: אבל מה אתם רוצים?

דוד ביטן: אז אתם מבטלים גם את יכולת הקואליציה להגיש רביזיה.

מיכל רוזין: לא, אנחנו לא מבטלים.

דוד ביטן: איפה זה כתוב וחתום בסלע שרק האופוזיציה מגישה?

מיכל רוזין: אנחנו אומרים שלא יכול להיות שמי שמגיש - - -

יעל גרמן: שתהיה לנו זכות לערער.

דוד ביטן: חבר'ה, זאת פשרה הוגנת לדעתי.

עבדאללה אבו מערוף: אבל אתה תגביל את המועד עד ההגשה למזכירות.

דוד ביטן: זה בדיוק הבעיה.

יעל גרמן: עוד רובד אחד.

יעל גרמן: רק לתקן עוד דבר אחד, שתהיה לנו זכות, שתהיה לנו יכולת, במידה שהיושב-ראש לא מסכים, לערער בפני ועדת הכנסת.

דוד ביטן: אז מה עשינו?

דוד ביטן: זה עוד תהליך.

דוד ביטן: לא, זה יותר מדי.

יעל גרמן: כן.

יעל גרמן: אז שתהיה לנו באיזשהו מקום זכות ערעור.

יעל גרמן: ודאי שהיושב-ראש לא יסכים.

דוד ביטן: אז תמיד זה יגיע אלינו.

ישראל אייכלר: אני חושב ש-24 שעות אחרי ההצבעה זה המינימום שאדם יכול להתארגן.

דוד ביטן: לא.

דוד ביטן: לא.

ישראל אייכלר: יש חברי כנסת שאינם חברי ועדה.

דוד ביטן: לא, אייכלר, עזוב.

דוד ביטן: אז יישאר המצב הזה.

אחמד טיבי: זו הצעה מצוינת של אייכלר.

יעל גרמן: אתה באופוזיציה, שכחת איפה אתה.

אחמד טיבי: פעם זה היה ככה.

דוד ביטן: אייכלר, אתה טועה.

דב חנין: אדוני היושב-ראש, 24 שעות זה המינימום.

אוסאמה סעדי: אדוני - - -

דוד ביטן: לא, אז יימשך המצב.

אחמד טיבי: אם לא תיתן לאוסאמה, אני אפוצץ את הישיבה.

ישראל אייכלר: אתן לכם דוגמה.

ישראל אייכלר: אני לא חבר בוועדת חוקה, ויש איזה חוק שלא מוצא חן בעיני, נודע לי על זה רק אחר הצהרים - - -

אחמד טיבי: אייכלר, תן לאוסאמה, מה קרה לך?

דוד ביטן: קודם כול, זה לא מדויק כי אתה מקבל בסנהדרין את הכול.

דוד ביטן: אי-אפשר.

דוד ביטן: אייכלר, אנחנו לא מסכימים להצעה.

ישראל אייכלר: רק הצעתי הצעה הגיונית.

אוסאמה סעדי: בדיוק.

אוסאמה סעדי: אדוני היושב-ראש, אני חושב שמה שאמר חבר הכנסת אייכלר - - -

דוד ביטן: אתם רוצים למנוע מהקואליציה?

אוסאמה סעדי: לא.

אוסאמה סעדי: אבל אתה מדבר על 24 שעות.

אוסאמה סעדי: אדוני היושב-ראש, המחזה שהיה ביום שני שעבר וגם לפני זה, שהיושב-ראש בעצמו אחרי ההצבעה ישר מבקש רביזיה – ישר - - -

דוד ביטן: גם בוועדת כספים עשו את זה וגם אני עשיתי את זה.

אוסאמה סעדי: ואחרי זה, אדוני היושב-ראש, אחרי זה באים והוא מצביע נגד הרביזיה, זה פשוט לא תקין ולא ראוי - -

דוד ביטן: מביש.

אוסאמה סעדי: - - ומביש.

אוסאמה סעדי: לכן אני חושב שכעיקרון צריך - - -

דוד ביטן: יש הרבה דברים מבישים.

דוד ביטן: לא רק זה.

אוסאמה סעדי: אנחנו מנסים לתקן את המצב.

דוד ביטן: אז תיקון אי-אפשר רק בצד שלכם.

מיכל רוזין: מנסים להימנע.

אוסאמה סעדי: אני מנסה פשוט להיות הוגן בשני הצדדים.

מיכל רוזין: אין פה צדדים.

מיכל רוזין: אתה הצד של הכנסת.

דוד ביטן: הצד אופוזיציה-קואליציה צריך להיות משהו הגון והוגן.

דוד ביטן: אם אתם לא מוכנים לזה, אז מה אתם רוצים.

<קריאות: - - -

דוד ביטן: אני מגן.

דוד ביטן: אני אומר, כל עוד הדיון מתמשך, תגישי מתישהו.

אוסאמה סעדי: לא, אבל זה אחרי הצבעה.

דוד ביטן: הסתיים הדיון?

דוד ביטן: את צריכה להגביל את זה בזמן.

אוסאמה סעדי: אז 24 שעות, כי מה עשה ניסן בשבוע שעבר?

אוסאמה סעדי: הוא אמר, אני עכשיו עושה רביזיה, אני לא רוצה שהאופוזיציה תבוא אלי בסוף היום.

דוד ביטן: נכון, נכון.

דוד ביטן: גם ועדת הכספים עשו את זה, גם אני עשיתי את זה כמה פעמים.

דוד ביטן: והצבעתי נגד עצמי.

אוסאמה סעדי: לפעמים, דוד – הנה, מה שעשה ניסן בשבוע שעבר.

אוסאמה סעדי: החוק הזה לא עלה בשבוע שעבר, לא השבוע, לא יודע אם יעלה בסוף החודש, אבל זה נראה מגוחך כל הסיפור הזה.

אוסאמה סעדי: לכן, צריך קודם כול לקבוע כעיקרון – מי שמבקש רביזיה לא יכול להצביע נגד הרביזיה.

אוסאמה סעדי: זה לא נראה טוב.

דוד ביטן: אין דבר כזה.

אוסאמה סעדי: לא נראה.

אוסאמה סעדי: דבר שני, צריך להגביל את זה בזמן.

אוסאמה סעדי: אני מסכים אתך שצריך להגביל בזמן, אבל צריך לתת זמן, אלא במקרים חריגים ביותר.

אוסאמה סעדי: צריך לתת 24 שעות.

דוד ביטן: מי יקבע מה המקרה החריג?

אוסאמה סעדי: ועדת הכנסת.

ישראל אייכלר: לא, אם זה כבר עלה למליאה - - -

אוסאמה סעדי: ועדת הכנסת.

דוד ביטן: בדרך כלל זה עולה.

דוד ביטן: אם זה לא עולה, אין בעיה.

ישראל אייכלר: אם זה עלה – עלה, אבל אם זה לא עלה, תן לו 24 שעות.

דוד ביטן: אני לא יכול, אני חייב לקבוע כלל שהוא טוב לתמיד.

דוד ביטן: לא רק אם זה עלה או לא עלה.

ישראל אייכלר: לא, זה לא "יתקע" אותך.

ישראל אייכלר: אתה יכול להעלות את זה מייד.

אוסאמה סעדי: דוד, אני הולך לקראת פשרה.

אוסאמה סעדי: אני חושב שצריך להגביל את זה בזמן, 24 שעות - -

דוד ביטן: לא 24.

אוסאמה סעדי: - - אלא במקרים חריגים ביותר.

מיכל רוזין: אני יכולה להציע הצעה?

אוסאמה סעדי: אם יש חוק כזה, דחוף ביותר - - -

דוד ביטן: מי יקבע מה זה מקרה חריג?

ישראל אייכלר: לא.

ישראל אייכלר: אם זה עלה למליאה.

אוסאמה סעדי: ועדת הכנסת.

אוסאמה סעדי: במקרים חריגים - - -

דוד ביטן: תמיד זה יבוא לוועדת הכנסת.

דוד ביטן: תמיד רביזיה תבוא לוועדת הכנסת.

אוסאמה סעדי: לא, לא.

אוסאמה סעדי: דוד, כמה מקרים חריגים כאלה?

אוסאמה סעדי: כמה מקרים דחופים?

דוד ביטן: לא, זה שימוש פרלמנטרי.

דוד ביטן: אתה יכול להגיד סתם רביזיה?

דוד ביטן: היושב-ראש לא יסכים, אתה תגיד, אני רוצה דיון - - -

אוסאמה סעדי: לא.

אוסאמה סעדי: 24 שעות, אלא במקרים דחופים.

<קריאות: - - -

יעל גרמן: אתה צודק לגבי מי שנמצא בתוך הדיון, אבל מה עם מי שלא היה בדיון?

יעל גרמן: כמו שאומר אייכלר.

דוד ביטן: אז מה?

דוד ביטן: בעיה שלו.

יעל גרמן: הוא לא ידע.

יעל גרמן: אתה מגביל אותו.

יעל גרמן: הוא רוצה להגיש רביזיה, הוא לא היה בדיון.

דוד ביטן: קודם כול, אני לא מקבל את זה.

דוד ביטן: אם הדיון חשוב לו, שיבוא לדיון.

דוד ביטן: הוא לא יכול לא לבוא ואחר כך להגיד, אני לא הייתי.

אוסאמה סעדי: הוא לא היה בכנסת.

יעל גרמן: היו לו שלושה דיונים חשובים.

יעל גרמן: דוד, אתה יודע את זה.

דוד ביטן: בוא ניתן לניסן, הוא בא במיוחד וצריך לחזור.

דוד ביטן: הוועדה העמוסה ביותר זו הוועדה שלו.

דוד ביטן: הוא הולך עם תיק גדול, ומכניס כל הזמן חוקים.

דוד ביטן: כל היום הוא מכניס חוקים לתיק.

ניסן סלומינסקי: עכשיו אנחנו דנים על הטרור, לא היה לי אפילו חבר כנסת שיוכל להחליף אותי.

דוד ביטן: איפה כולם?

יעל גרמן: כי כולנו פה.

אחמד טיבי: כי אתה משליט טרור.

אחמד טיבי: כי אתה משליט טרור.

מיכל רוזין: אנחנו פה.

יעל גרמן: כולנו פה, ניסן.

ניסן סלומינסקי: בסדר, נותנים את העדיפות.

דוד ביטן: איפה הקואליציה?

מיכל רוזין: לא.

מיכל רוזין: הקואליציה לא באים לישיבות של ועדת חוקה.

אוסאמה סעדי: באים רק להצבעות.

דוד ביטן: אנחנו סומכים על ניסן.

<יעל כהן פארן: הם לא היו בדיון, הם באים להצביע.

מיכל רוזין: חוץ מבני בגין, סליחה.

ניסן סלומינסקי: הזעקנו אותו עכשיו שיחליף אותי.

מיכל רוזין: הוא היחיד שמגיע.

דוד ביטן: שלא יעשה לך הצבעה על חוק הטרור.

דוד ביטן: רביזיה מחדש.

ניסן סלומינסקי: מה שאני רוצה להגיד, מאחר שאנחנו נמצאים לפני פורים, אז בואו נסיר את המסכה מכולנו.

ניסן סלומינסקי: באמת, אנחנו יכולים לדבר גבוהה-גבוהה - -

מיכל רוזין: בפורים שמים מסכה.

ניסן סלומינסקי: - - אבל כולנו מכירים אחד את השני ואנחנו יודעים.

ניסן סלומינסקי: ולמה זה נוצר?

ניסן סלומינסקי: כי פשוט השתמשו בזה, האופוזיציה השתמשה בנושא של רביזיה – לפני שזה עולה למליאה, אחרי שהכול מתוכנן – מגישים רביזיה, הכול נעצר.

ניסן סלומינסקי: עכשיו תדע, הנושא הזה – אצלי נניח זה על חוק אחד.

ניסן סלומינסקי: התקציב, אם לא נעשה את הדבר הזה, בחיים, אף פעם לא יעבור תקציב מדינה.

ניסן סלומינסקי: תקציב מדינה זה מסה אדירה, עם רביזיות בלי סוף.

מיכל רוזין: תחריג - - -

ניסן סלומינסקי: אז תחריג את התקציב, תחריג את זה, תחריג את זה.

מיכל רוזין: לא.

מיכל רוזין: תקציב מוחרג בהרבה מאוד דברים.

מיכל רוזין: תקציב לא עובר, נופלת ממשלה.

מיכל רוזין: זה שונה משאר החוקים.

מיכל רוזין: יש הרבה החרגות בנושא התקציב.

ניסן סלומינסקי: הרי זה נולד – וכולנו, עשינו את זה, מי לא עשה את זה –אצל ליצמן או אצל גפני בהתחלה זה היה, תוך דקה רביזיה, ומצביעים.

ניסן סלומינסקי: עד שבסוף אמרו – לא, נחכה חצי שעה.

דוד ביטן: אצל גפני גם אין טענות, אף אחד לא טוען.

דוד ביטן: זאת אומרת, זה שהגיש את הרביזיה אפילו לא מדבר.

ניסן סלומינסקי: מה שאני רוצה לומר, שהרעיון הזה נולד כי אחרת אי-אפשר היה אף פעם להעביר תקציב.

דוד ביטן: הבנתי.

דוד ביטן: בתקציב באמת תהיה בעיה.

ניסן סלומינסקי: לא רק זה.

ניסן סלומינסקי: לכן אני אומר, בדברים האלה מה שצריך, אם רוצים לעשות הסדר, צריך באמת לעשות נניח שעה אחרי כן כי הרי אנשים נמצאים, הם הצביעו נגד, למה אתם לא מבקשים רביזיה?

ישראל אייכלר: רוב חברי הכנסת לא נמצאים, ניסן.

<קריאות: - - -

יעל גרמן: ניסן, מי שנמצא – אני אתך, אתה צודק, אבל מה עם מי שלא נמצא?

ניסן סלומינסקי: אז למה אתם לא מגישים רביזיה?

ניסן סלומינסקי: הרי אתם מתנגדים לזה.

מיכל רוזין: לא הספקנו.

מיכל רוזין: לא הספקנו לפתוח את הפה.

ניסן סלומינסקי: לפעמים אני מזכיר לכם.

מיכל רוזין: לא, אתה לא מזכיר.

דב חנין: ניסן, אני אתן לך דוגמה.

דב חנין: אתה שאלת משהו, אני אתן לך דוגמה.

מיכל רוזין: חבר הכנסת ביטן, אני יכולה להגיד שני משפטים?

דוד ביטן: בואו נקים צוות.

ניסן סלומינסקי: דוד, תן לי לסיים.

ניסן סלומינסקי: לכן אני אומר, אם אתה רוצה מצב כזה, אפשר שעה, יותר מזה אי-אפשר להגיש רביזיה.

דב חנין: אתה פוגע פה באופן מהותי בחברי כנסת.

ניסן סלומינסקי: אבל יש שני מצבים נוספים.

ניסן סלומינסקי: לדוגמה, וזה קרה לנו הרבה פעמים, שהגענו לסיכום ועכשיו אני סירבתי להצביע כל עוד – נניח זה היה בנושא של הייעוץ, אם אתם זוכרים, כל עוד משרד הרווחה לא הודיע שיש תקציב לנושא של עורכי דין, נניח בגישור – הכוח שלי, אני אומר להם: רבותי, אני מאשר את זה ואני מגיש רביזיה, אבל רק אני, עד שיגיע.

ניסן סלומינסקי: זה אמצעי ללחוץ אותם שיגיע.

<ארבל אסטרחן: מעכב את זה עד ש...

<ארבל אסטרחן: עושים את זה לפעמים.

דוד ביטן: בסדר גמור.

דוד ביטן: אין בעיה.

ניסן סלומינסקי: ברגע שהגיע התקציב, ויתרתי.

דוד ביטן: ביקשת במועד.

ניסן סלומינסקי: אז אני אומר שוב, אני מגיש את הרביזיה.

דוד ביטן: גם ככה נגיש רביזיה.

דוד ביטן: בשיטה שאני מציע, גם לך מותר.

יעל גרמן: זה לא ראוי.

ניסן סלומינסקי: אני רק רוצה להגיד להם, ההפך, זה הרביזיה הראויה.

ניסן סלומינסקי: בדרך כלל, רביזיה, מצד אחד אני מאשר, אבל לוחץ אותם להביא את האישור הכספי, אחרת אין טעם לחוק בלי זה.

ניסן סלומינסקי: ככה לוחצים.

ניסן סלומינסקי: עשינו את זה, עד שקיבלתי את האישור לכסף, ושחררתי.

דוד ביטן: ניתן למיכל להתייחס.

דב חנין: מיכל, משפט ברשותך.

ניסן סלומינסקי: אתה תקים צוות, נכון?

דוד ביטן: אני אקים צוות.

דב חנין: משפט, בהמשך לדבריו של חבר הכנסת אייכלר.

דב חנין: למשל הסיעה של חבר הכנסת אייכלר, סיעת יהדות התורה, היא סיעה לא גדולה בכנסת.

דב חנין: היא לא יכולה להיות בכל ועדות הכנסת כל הזמן.

מיכל רוזין: גם מרצ.

דב חנין: אבל בהחלט הם סיעה שעוקבת אחרי העניינים.

דב חנין: הוא לא העלה פה טענה תיאורטית, אדוני היושב-ראש.

דב חנין: אני ראיתי את זה כמה פעמים, שחברי כנסת חרדים, אחרי שהיה דיון - - -

ישראל אייכלר: אחרי שנודע לנו שעבר משהו בוועדה, ביקשנו רביזיה.

דב חנין: נודע להם מה שהיה, והם ביקשו רביזיה כמה שעות אחרי זה.

דב חנין: הם לא יכולים תוך שעה.

דוד ביטן: אז אמרתי, שאם חבר מציע והיושב-ראש מסכים, הרביזיה בתוקף.

ישראל אייכלר: היושב-ראש מסכים, זה כבר בעיה, כי היושב-ראש יכול להיות בקואליציה - - -

ניסן סלומינסקי: זו הסיעה שהכי בקיאה ויודעת מה קורה בכנסת.

דב חנין: אבל הם לא היו בדיון.

דוד ביטן: אז נמשיך במצב הקיים.

דוד ביטן: אין בעיה.

ישראל אייכלר: לא אכפת לי.

דב חנין: הם לא היו בדיון והם לא שמעו מה היה שם, איך הם יכולים להגיש רביזיה?

דוד ביטן: בבקשה.

מיכל רוזין: שני משפטים.

מיכל רוזין: ניסן, חבל שאתה הולך ולא שומע אותי.

מיכל רוזין: בני עושה עבודה טובה, אתה יכול לסמוך עליו.

יעל גרמן: אני מבקשת להיות בפנים.

דוד ביטן: אין בעיה.

<קריאה: - - -

דוד ביטן: לא, צוות על מנת להגיע להסכמות.

דוד ביטן: נשב ונכין משהו.

דוד ביטן: אני בעד לתקן, הם גם בעד לתקן, עכשיו הוויכוח הוא מה עושים.

מיכל רוזין: אני רוצה להגיד שני משפטים עקרוניים, חשובים.

מיכל רוזין: אני חושבת באמת – וניסן, אני רוצה שתקשיב לי, ואני אומרת את זה מתוך הערכה – אבל אני רוצה לומר שהעובדה שכל פעם אנחנו מגיעים לשולחנך, באמת, היא מעידה על איזושהי בעיה בתוך מסגרת ההתנהלות של ועדת החוקה.

מיכל רוזין: אני אומרת את זה כמי שנמצאת גם בוועדות אחרות, כמי שעמדה בראש ועדה בכנסת הקודמת, מכירה ועדות אחרות.

מיכל רוזין: יש פה איזושהי בעיה של התנהלות, שאני מבינה שברור שיש פה קושי מול אופוזיציה.

דוד ביטן: או זה, או "התלבשתם" עליו.

מיכל רוזין: לא, לא נכון.

מיכל רוזין: באמת שלא.

מיכל רוזין: באמת שאין פה כוונה.

יעל גרמן: ממש לא.

יעל גרמן: אנחנו גם בידידות אישית.

מיכל רוזין: וזה לא אישי מול ניסן.

דוד ביטן: הנה, החזרתם אותו לכיסא.

מיכל רוזין: לא, אבל אני לא רוצה עימות בינינו.

מיכל רוזין: אני אמרתי את זה בישיבה האחרונה, כאשר על חוק הטרור נתת אתה את זה כדוגמה.

מיכל רוזין: אנחנו מקיימים שוב ושוב ושוב דיונים על כל סעיף ועל כל דבר, וכשמגיע משהו שמאוד מלחיץ את הקואליציה – וזה ברור, והאופוזיציה באה להילחם, וגם זה ברור, זהו תפקידנו – יש תחושה של מהירות שאינה מן העניין, יש תחושה שלא דנים, ומה שקרה בחוק האחרון בכל סעיף וסעיף, ולא נותנים לכל חברי הכנסת, כולל אלה שנכנסים ברגע האחרון, לדבר.

מיכל רוזין: בסופו של דבר, גם מראית עין היא חשובה, וכן, האופוזיציה, מטרתה למשוך דיונים ויש דרכים גם להפסיק את זה.

מיכל רוזין: אבל כאשר אנחנו מרגישים שבאמת מבטלים אותנו לחלוטין, זאת התחושה, ולא מקיימים דיון לעומק, אז אנחנו מתרעמים.

מיכל רוזין: זו נקודה אחת.

מיכל רוזין: וניסן, חשוב שתקשיב לנו.

מיכל רוזין: זה לא נגדך וזה לא סתם התלהמות של חברי האופוזיציה, יש לנו הרבה ועדות להתלהם בהן.

מיכל רוזין: בהחלט יש פה אמירה.

מיכל רוזין: זה אחד.

מיכל רוזין: דבר שני, וחשוב לי להגיד.

מיכל רוזין: צריך לחשוב – וחבל שארבל יצאה – איך עושים את הדבר הזה.

מיכל רוזין: קודם כול, אני ממש מסכימה לחלוטין, אני חושבת שלא יכול להיות מי שמתנגד שמצביע בעד, אותו דבר כמו במליאה זה צריך להיות.

מיכל רוזין: כן צריך לחשוב איך האופוזיציה לא מייצרת מזה – ואני מסכימה אתך – את המנוף כדי להרע, "לדפוק", איך שאתה רוצה לקרוא לזה, את הקואליציה.

מיכל רוזין: השאלה אם אפשר לעשות שאומרים עד שעה לפני תחילת המליאה, ואז יש מספיק זמן.

דוד ביטן: לא, אז יש בעיה של - - -

מיכל רוזין: לא.

מיכל רוזין: יש לך חצי שעה וחצי שעה.

דוד ביטן: לא.

דוד ביטן: זה לא ככה.

יעל גרמן: אנחנו נדבר על זה בצוות.

דוד ביטן: זה לא ככה מכיוון שאפשר לדבר ואז אנחנו מגיעים.

דב חנין: רק אני רוצה לומר - -

דוד ביטן: אני מציע – רגע, רגע.

דב חנין: - - שכל המהירות הייתה לחינם.

ניסן סלומינסקי: דוד, אני רוצה לענות על משהו.

דוד ביטן: מכיוון שתקפו אותך אישית, בבקשה.

מיכל רוזין: לא.

מיכל רוזין: אמרתי שלא תקפתי אישית.

דוד ביטן: תקפו את הניהול.

מיכל רוזין: זה לא אישי.

ניסן סלומינסקי: הרי את יודעת כמה אנחנו מקיימים דיונים על כל נושא.

מיכל רוזין: לכן כשאתה לא מקיים זה קופץ לשמים.

ניסן סלומינסקי: אז אני רוצה להגיד שכן.

ניסן סלומינסקי: נניח בנושא הזה של ההשעיה, שהוא חוק קטן, קבעתי שלוש ישיבות.

דוד ביטן: הקטן הזה גדול יהיה.

ניסן סלומינסקי: ישיבה ראשונה, שאמרתי בכוונה בלי נייר, רק בואו נדון על העקרונות.

ניסן סלומינסקי: זה לא פשוט לאף אחד מאתנו.

מיכל רוזין: ניסן, אנחנו יושבים אתך שעות על גבי שעות בחוק הטרור – באמת, די ניסן, מספיק.

יעל גרמן: לא, אל תדבר על זה.

יעל גרמן: זה לא פייר.

יעל גרמן: אתה ביקשת מאתנו לדון על משהו שלא - - -

מיכל רוזין: אני מוכנה שנשב עם ביטן, נעלה את הסרטונים ונראה ביחד איך מתנהלת הישיבה.

ניסן סלומינסקי: דוד, אתה רק רואה מה שקורה?

ניסן סלומינסקי: מותר לי לדבר שתי דקות בלי להפריע?

ניסן סלומינסקי: מותר לי?

מיכל רוזין: הכול נפלא, הכול מצוין.

מיכל רוזין: אנחנו סתם קטנוניים ועולים - - -

ניסן סלומינסקי: מותר לי לדבר שתי דקות?

דוד ביטן: הוא לא הפריע לך, נכון?

ניסן סלומינסקי: קבענו ביום רביעי, ואמרתי בכוונה בלי נייר, שנדבר.

ניסן סלומינסקי: היו אמצעי תקשורת, ניצלו את זה לא לדבר אלא להשתולל, הלכה השעה.

ניסן סלומינסקי: קבעתי שבוע לאחר מכן שלוש או ארבע שעות.

ניסן סלומינסקי: היו כל חברי הכנסת, היו אולי 30 חברי כנסת כשיש רק שישה מהאופוזיציה.

ניסן סלומינסקי: הגיעו כולם.

ניסן סלומינסקי: כולם דיברו, לא הפסקתי אף אחד, לא שמתי שעון.

ניסן סלומינסקי: כולם גמרו לדבר, מיכל לא הייתה באותו יום, אבל כולם.

ניסן סלומינסקי: את לא שומעת אותי בכלל.

מיכל רוזין: היה יום הקהילה, ואני שומעת אותך.

ניסן סלומינסקי: לא משנה.

מיכל רוזין: יש לי חלוקת קשב, עם שלושה ילדים יש לי חלוקת קשב מצוינת.

ניסן סלומינסקי: לא משנה.

ניסן סלומינסקי: אני לא מאשים אותך אבל היה דיון.

מיכל רוזין: אני קוראת, שומעת את דב ומקשיבה לך, יכולה לחזור על כל מילה.

ניסן סלומינסקי: לא, לא, אז אל תעשו את זה.

ניסן סלומינסקי: זה לא מכובד כי גם דב צריך לשמוע.

ניסן סלומינסקי: כולם דיברו, לא הפרענו לאף אחד, כולל כל הגופים החיצוניים שהיו.

ניסן סלומינסקי: היו הדמוקרטיה הישראלית, האזרחים, כולם דיברו.

דב חנין: האזרחים היו?

ניסן סלומינסקי: כן.

דב חנין: מי זה?

ניסן סלומינסקי: לא, זכויות האזרח.

ניסן סלומינסקי: כולם דיברו.

יואל חסון: משהו כזה, זכויות האזרח כזה.

מיכל רוזין: לא הוזמנו פרופסורים לממשל, למדע המדינה.

יואל חסון: אתה לא זוכר.

יואל חסון: מה לך ולזכויות אזרח, לזכויות אדם?

מיכל רוזין: בכנסת הקודמת על חוקי המשילות ישבו איתם שעות על גבי שעות לראות איך זה משפיע על כלל החוק.

יואל חסון: מיכל, הוא התבלבל.

יואל חסון: הוא לא יודע מה זה זכויות אדם, זכויות אזרח.

ניסן סלומינסקי: את לא מסוגלת לשמוע.

מיכל רוזין: אתה אומר, אזרחים הוזמנו, ואני אומרת לך שאפילו בעניין הזה לקית בחסר כי לא הגיעו האנשים שמומחים לשיטות ממשל, להגיד איך זה משפיע.

ניסן סלומינסקי: תסלחי לי, אני באמצע הדיבור.

דוד ביטן: אבל למה את עושה לו את זה?

דוד ביטן: את רואה?

דוד ביטן: אתם לא נותנים לו לדבר אף פעם, דרך אגב.

יואל חסון: באמת.

יואל חסון: חסר לו לדבר, אדוני.

יואל חסון: באמת.

יואל חסון: נקים עמותה בשבילו שתאפשר לו לדבר.

יואל חסון: באמת, נילחם על זכותו לדבר.

יואל חסון: הבעיה שהוא מדבר יותר מדי.

יואל חסון: זאת הבעיה, אדוני.

יואל חסון: הלוואי והיה מדבר קצת פחות.

ניסן סלומינסקי: גמרנו את הישיבה הזאת, אפילו עוד נשאר זמן קצת, שיכולנו להאריך.

ניסן סלומינסקי: חצי שעה הם דיברו אפילו, ולא הפריע.

דוד ביטן: חבר'ה, אנחנו לא נמצאים פה כדי להגיד האם ועדת חוקה מתנהלת בסדר.

ניסן סלומינסקי: שבוע לאחר מכן קבענו עוד ארבע שעות ואמרנו, עכשיו אנחנו דנים על החוק.

ניסן סלומינסקי: פתחנו, קראנו את החוק, הוא קצר, ואמרנו, עכשיו רוצים לדבר על כל סעיף וסעיף.

ניסן סלומינסקי: נתנו לכל אחד לדבר.

דוד ביטן: בסדר, מאה אחוז.

ניסן סלומינסקי: דב דיבר 17 דקות, לדוגמה.

מיכל רוזין: לא דיברנו אבל על הסעיפים.

ניסן סלומינסקי: אבל אף אחד לא דיבר על הסעיף - -

יואל חסון: לא הגענו לזה.

מיכל רוזין: לא הגענו לזה.

ניסן סלומינסקי: - - למה?

ניסן סלומינסקי: כי כל אחד היה צריך לדבר עוד פעם על הרס הדמוקרטיה, על החוק נגד זה - - -

דוד ביטן: אבל זו זכותם.

ניסן סלומינסקי: לא, אבל במקום לדבר על הסעיפים - - -

דוד ביטן: הם טוענים שהחוק הוא הרס הדמוקרטיה ואנחנו אומרים שלא.

ניסן סלומינסקי: ואחר כך אתם באים ואומרים שלא נתנו לכם לדבר על הסעיפים.

דוד ביטן: טוב, רבותי.

דוד ביטן: אני מציע - - -

מיכל רוזין: זה חלק משינוי שיטת הממשל.

מיכל רוזין: לא יכול להיות הזלזול הזה.

מיכל רוזין: מה לעשות.

מיכל רוזין: וגם אם אנחנו נאבקים נגדו, זה לגיטימי, בשביל זה יש אופוזיציה.

ניסן סלומינסקי: 30 ח"כים, כולל מי שהגיע עשר דקות לפני - - -

דוד ביטן: די, ניסן.

דוד ביטן: אני מציע שאנחנו נקים צוות כדי להגיע לאיזושהי הסכמה, ואז אנחנו נביא את זה לאישור בוועדת הכנסת.

דוד ביטן: צריכים לתקן את התקנון במקרה הזה.

דוד ביטן: אני מציע שאני ארכז את הצוות.

דוד ביטן: בצוות יהיו - ניסן, גרמן וחנין.

דוד ביטן: בסדר?

יעל גרמן: וכמובן היועצת המשפטית.

דוד ביטן: היועצת המשפטית היא חלק מהצוות.

דוד ביטן: יש פה תיקוני תקנון וכו'.

דוד ביטן: זה לא החלטה.

דוד ביטן: נקים את הצוות ואחרי שנשב, נעבד את זה - - -

יואל חסון: מה הצוות יעשה?

דוד ביטן: אנחנו ננסה להגיע לפשרה בין האופוזיציה לקואליציה, על מנת לעשות תיקון ראוי לשנים הבאות.

ישראל אייכלר: אני מציע לא לעשות שום תיקונים כי זה רק הרס – הרס לאופוזיציה והרס לקואליציה.

דוד ביטן: אני לא בטוח.

דוד ביטן: אני לא בטוח.

ישראל אייכלר: אבל אם אתה לא רוצה אני לא אבוא לצוות, אני לא צריך להפריע לכם.

יעל גרמן: נימת היעלבות נשמעה.

יואל חסון: אדוני, סליחה.

יואל חסון: אין לנו נציג, לסיעת המחנה הציוני.

דוד ביטן: אוקיי.

דוד ביטן: רויטל סויד.

ישראל אייכלר: אני מוכן להיות שם למרות שאין לי זמן.

דוד ביטן: תכניסו גם את רועי פולקמן.

דוד ביטן: רועי פולקמן ורויטל סויד ייכנסו.

מיכל רוזין: ומרצ לא?

דוד ביטן: אבל זה צוות קטן, אנחנו נביא לכם המלצות.

דוד ביטן: זה לא צוות שמחליט גם.

דוד ביטן: אם לא נגיע להסכמה – אתם רוצים לעשות דיון נוסף ולקבל החלטה בבקשה שלכם?

דוד ביטן: גם אפשרי.

ישראל אייכלר: רגע, איך הכנסת את רועי פולקמן ולא אותי?

ישראל אייכלר: מה הרעיון?

דוד ביטן: אני כבר שמעתי את העמדה שלך, אתה מסוכן מאוד.

ישראל אייכלר: אז לא, אני לא בא.

ישראל אייכלר: תסתדרו בעצמכם.

ישראל אייכלר: אתה הולך לפגוע באופוזיציה אנושות והם לא חשים את זה.

יואל חסון: חבר הכנסת אייכלר, לא שמת לב, לא הוזמנת.

מיכל רוזין: אבל הוא רוצה.

מיכל רוזין: מה זה הוא לא הוזמן?

מיכל רוזין: הוא מזמין את עצמו.

מיכל רוזין: אם הוא יחכה שיזמינו אותו הוא לא יהיה - - -

ישראל אייכלר: תראו מה הולכים לעשות לכם.

ישראל אייכלר: הולכים לתת לכם משהו נגד ניסן, הולכים להגביל את האופוזיציה מלהגיש רביזיות - - -

יואל חסון: אני מציע לך להצביע אי-אמון בממשלה.

מיכל רוזין: חבר הכנסת ביטן, לא להפלות מיעוטים, בבקשה להכניס את אייכלר לוועדה.

ישראל אייכלר: לא, לא צריך.

ובהצעה לסדר-היום: <1.

ובהצעה לסדר-היום: הצעה לסדר-היום בנושא: "ציון יום זכויות לקהילה הגאה", של חברי הכנסת מרב מיכאלי, דב חנין, יעל גרמן, מיכל רוזין, מירב בן ארי ואמיר אוחנה>

דוד ביטן: הצעה לסדר-היום: ציון יום זכויות לקהילה הגאה, של חברי הכנסת מרב מיכאלי, דב חנין, יעל גרמן, מיכל רוזין, מירב בן-ארי ואמיר אוחנה.

דוד ביטן: כל כך הרבה ח"כים?

אלעזר שטרן: אני מוותר.

אלעזר שטרן: אתה רואה, אני מוותר.

יואל חסון: ומה הטענה בעניין?

דוד ביטן: לאן אתם רוצים?

דוד ביטן: לאן אתן רוצות?

מיכל רוזין: ועדה למעמד האישה ושוויון מגדרי.

יעל גרמן: מעמד האישה, נכון.

מיכל רוזין: מאז שהוקמה הוועדה – אם מותר לי לומר, חבר הכנסת ביטן – מאז שהוקמה הוועדה - - -

דוד ביטן: איפה אתה מעדיף?

דוד ביטן: מעמד האישה זה בסדר?

אמיר אוחנה: מעמד האישה זה הכי מתאים.

דוד ביטן: למה מעמד האישה באמת?

מיכל רוזין: יפה, אז למה היה לנו ויכוח במליאה, לא הבנתי.

דוד ביטן: הקהילה הגאה זה נשי.

מיכל רוזין: לא.

מיכל רוזין: כי זה מגדרי.

מיכל רוזין: שוויון מגדרי.

אמיר אוחנה: על-פי תחומי הסמכויות של הוועדה, היא עוסקת גם בנושא.

דוד ביטן: מעמד האישה אתם רוצים?

דוד ביטן: מעמד האישה.

מיכל רוזין: כן.

מיכל רוזין: שוויון מגדרי.

דוד ביטן: מקובל.

דוד ביטן: מי בעד?

דוד ביטן: בעד – פה אחד

דוד ביטן: אושר.

דוד ביטן: הצעת חוק הביטוח הלאומי (תיקון – תגמולים מוגדלים לעצמאי בשירות מילואים), התשע"ה-2015, של חבר הכנסת עפר שלח וקבוצת חברי הכנסת.

דוד ביטן: לאן אתם מעוניינים?

אלעזר שטרן: רווחה.

דוד ביטן: רווחה דווקא?

<ארבל אסטרחן: רק עבודה, ויש הצעה דומה של חבר הכנסת יואב קיש.

יואל חסון: נכון.

יואל חסון: ביטוח לאומי זה רווחה.

יואל חסון: הגיוני.

דוד ביטן: לאן יואב קיש הגיש?

<ארבל אסטרחן: יש שם הצעה דומה של חבר הכנסת קיש, שהועברה לוועדת העבודה ואמורה להיות מוצמדת.

דוד ביטן: אוקיי.

דוד ביטן: זה עבר לעבודה, אז שידונו בשתיהן.

דוד ביטן: מי בעד עבודה ורווחה?

דוד ביטן: בעד – פה אחד

דוד ביטן: אושר.

דוד ביטן: <3.

דוד ביטן: הצעת חוק שירות המדינה (גמלאות) (תיקון מס' 58) (שינוי שיטת עדכון הגמלאות לעובדי שירותי הביטחון), התשע"ו-2016 (מ/1004)>

דוד ביטן: הצעת חוק שירות המדינה (גמלאות) (תיקון מס' 58) (שינוי שיטת עדכון הגמלאות לעובדי שירות הביטחון).

<ארבל אסטרחן: זה גם עבודה.

דוד ביטן: אנחנו מציעים ועדת הכספים.

<ארבל אסטרחן: לא, לא.

דוד ביטן: זה מה שביקשו החבר'ה.

<ארבל אסטרחן: רק צריך לדעת שזה נושא של הצמדה של גמלאות.

<ארבל אסטרחן: כל שינוי שיטת ההצמדה של עובדי המדינה – שוטרים, סוהרים, צבא – היה בוועדת העבודה.

דוד ביטן: אז אנחנו נעביר את זה לכספים למרות זאת.

דוד ביטן: מי בעד ועדת הכספים?

יואל חסון: על איזה חוק?

דוד ביטן: של הגמלאות לשב"כ ולמוסד.

דוד ביטן: מי בעד?

דוד ביטן: בעד – פה אחד

דוד ביטן: אושר.

דוד ביטן: הצעת חוק המים – חבר הכנסת איתן כבל ביקש להיות, אז אני דוחה את זה.

דוד ביטן: נעשה את זה או מחר או מחרתיים.

דוד ביטן: <4.

דוד ביטן: הצעת חוק פינוי ובינוי (פיצויים) (תיקון מס' 4) (פינוי בשל סירוב בלתי סביר), התשע"ו-2016 (מ/1023) ו-(מ/1024)>

דוד ביטן: הצעת חוק פינוי ובינוי (פיצויים) (תיקון מס' 4) (פינוי בשל סירוב בלתי סביר).

דב חנין: ועדת כלכלה.

דוד ביטן: היו שתי הצעות חוק, דומות – לא דומות, אבל פינוי בינוי.

<ארבל אסטרחן: השרה הציגה אותן ביחד.

דוד ביטן: השרה הציגה אותן ביחד.

דוד ביטן: אחת עברה ישר לוועדת הרפורמות.

דב חנין: פינוי בינוי מתאים לוועדת כלכלה.

דוד ביטן: השנייה – מי אמר?

דב חנין: כלכלה.

דוד ביטן: אתה אמרת אז?

<ארבל אסטרחן: איתן כבל ביקש כלכלה.

דוד ביטן: אבל אם כבר אחת עברה – והוא דן בתיקוני חקיקה - - -

דב חנין: זה שני דברים שונים.

דוד ביטן: לא, אבל זה קשור לתכנון ובנייה.

דב חנין: נכון.

דב חנין: או פנים, או כלכלה.

דוד ביטן: אבל הוא קיבל את כל החוקים של תכנון ובנייה עד היום.

דב חנין: לא.

דב חנין: יש פה בעיה.

דוד ביטן: זה חוק תכנון ובנייה.

דב חנין: כן.

דב חנין: אדוני, בחוק הספציפי הזה יש בעיה מאוד גדולה.

דב חנין: החוק הזה הוא חוק שונה, הוא חוק שיש בו ויכוח מאוד עקרוני שגם השרה הייתה ערה לזה.

דב חנין: אנחנו פה בעצם מבטלים את זכות הקניין של אנשים שנמצאים במיעוט ומתנגדים לפינוי בינוי.

דב חנין: זה לא חלק מהרפורמות הכלליות.

דב חנין: זה מהלך מאוד מאוד עקרוני ומאוד מרחיק לכת.

דב חנין: אני חושב שזה מתאים או לוועדה שעוסקת בתכנון ובנייה או לוועדה שעוסקת בדיור באופן קבוע, כי זה לא עוד אחד מענייני פינוי בינוי.

דוד ביטן: אני מבין מה שאתה אומר.

דב חנין: זאת סוגיה נורא-נורא עקרונית.

דב חנין: זה פשוט אחד הדברים הכי מהפכניים.

דוד ביטן: והוועדה לא יכולה לדון בסוגיה כזאת עקרונית?

דב חנין: לדעתי לא.

דב חנין: אני חושב שזה צריך להגיע לאחת הוועדות הקבועות בכנסת.

דב חנין: בדרך כלל אנחנו – אדוני יודע שבנושאים מאוד עקרוניים אנחנו לא נעביר לאיזושהי ועדת משנה נושאים של ועדת חוקה.

דב חנין: אם זה עניין עקרוני, נעביר לוועדת חוקה.

דב חנין: אני חושב שגם במקרה הזה, כיוון שזו סוגיה מאוד עקרונית, צריך להעביר את זה לוועדה קבועה ולא לאיזושהי ועדת אד הוק.

דב חנין: זה שינוי שבכלל יש ספק בחוקתיות שלו, שבעצם מאפשרים לזרוק בן-אדם מדירתו כשהוא מתנגד לפינוי בינוי?

דב חנין: מה זה הדבר הזה?

דב חנין: אפילו השרה הייתה ערה לזה שזה מאוד בעייתי.

דב חנין: אני חושב שזה ראוי לדיון בוועדה קבועה.

דב חנין: אני חושב ועדת כלכלה כי זו הוועדה שעוסקת בדיור, אבל אם יחליטו ועדת פנים, אז בסדר, גם ועדת פנים ממונה על תכנון ובנייה.

דוד ביטן: איפה אלי?

דוד ביטן: תקראו לחבר הכנסת אלי כהן.

דוד ביטן: הוא כתב מכתב.

דוד ביטן: בואו נמתין.

דוד ביטן: אתה הולך?

דב חנין: אני הולך.

דוד ביטן: אני אומר שיש משהו במה שאתה אומר.

דוד ביטן: תן לנו לבדוק את זה.

דב חנין: לפני שאתם מתכנסים עוד פעם, תודיעו לי.

דוד ביטן: אני מוריד את זה מסדר-היום.

דוד ביטן: בישיבה הבאה אנחנו נעלה את זה.

<אתי בן יוסף: אריאלה, זה יידחה למועד אחר.

דוד ביטן: הנה, אלי מגיע.

ישראל אייכלר: אני משחרר אתכם, אתם תסתדרו לבד.

דוד ביטן: אייכלר, אני מציע 48 שעות.

דוד ביטן: 48 שעות, לא 24.

דב חנין: אני מצטרף להצעת היושב-ראש.

דוד ביטן: או נכניס סעיף שאייכלר יכול תמיד להגיש.

ישראל אייכלר: לא רק אייכלר.

ישראל אייכלר: 120 ח"כים, יש להם לפעמים ידיעה שבאיזו ועדה עבר משהו, צריך לאפשר להם.

ישראל אייכלר: זה שאתה רוצה לסדר פה משהו עם היושב.

דוד ביטן: לא רוצה לסדר כלום.

דוד ביטן: הם רוצים שאנחנו לא נוכל להגיש, אז צריכה להיות מגבלה של זמן.

דוד ביטן: אין דרך אחרת.

דוד ביטן: אלי, דב אמר משהו שנשמע לי מאוד מאוד הגיוני לגבי הנושא של פינוי ושל סירוב בלתי סביר.

דוד ביטן: יש פה בעיה חוקתית של זכות קניין מול הרצון של הרוב לשפר את מצבם הכלכלי.

דוד ביטן: זה לא רק תכנון ובנייה.

אלי כהן: אני רק רוצה, לפני שאתה - - -

דוד ביטן: אני אגיד לך מה היינו רוצים לעשות, להעביר את זה לוועדת חוקה, ושישיבות ועדת חוקה יתואמו אתך.

דוד ביטן: דווקא את החוק הזה לא להעביר לוועדה שלך.

אלי כהן: אז קודם כול ככה.

אלי כהן: החוק הזה באופן מקורי אמור ללכת לוועדת חוקה.

אלי כהן: זה חוק לצורך העניין של משרד המשפטים, שמשרד המשפטים בא והגיש אותו.

אלי כהן: לכן זאת הכוונה.

אלי כהן: בשיחות מול שרת המשפטים, בהתדיינות מולה, יש הסכמה עם שרת המשפטים – הרי מי שעלתה מעל הדוכן וביקשה שזה יגיע לוועדה זאת הייתה שרת המשפטים.

דוד ביטן: כן, ברור לי.

אלי כהן: כאשר צריך לבוא ולזכור שיושב-ראש ועדת חוקה הוא יושב-ראש מטעם המפלגה שלה, ועל אף זאת היא החליטה כך מכיוון שנכון יהיה שבכפיפה אחת יבואו וידונו גם בהתחדשות, גם בחוק המארגנים וגם בדייר סרבן.

אלי כהן: זה גם אותו יועץ משפטי.

אלי כהן: שרת המשפטים, מעל הדוכן - - -

דב חנין: יש פה בעיות חוקתיות, להבדיל מהדברים האחרים, כי אתה בעצם מבטל זכות קניין.

אלי כהן: אני לא מבטל שום דבר, דב.

דב חנין: כשאתה זורק בן-אדם מהבית - - -

דוד ביטן: הוא לא מבטל.

דוד ביטן: הוא בעצם משאיר לו את זכות הקניין שלו, רק הוא מחייב אותו לפנות.

אלי כהן: דב, אנחנו לא מבטלים שום דבר.

דוד ביטן: הוא מקבל את הדירה אחר כך.

דב חנין: זה מעין זכות קניין, רק בלי הבית.

דוד ביטן: זה השעיה של זכות הקניין.

דב חנין: השעיה, בדיוק.

דב חנין: השעיה של זכות הקניין.

דוד ביטן: חוק ההשעיה זה רק בחתימה של 90% מהדיירים.

אלי כהן: אנחנו לא מבטלים שום דבר.

אלי כהן: אני יודע גם מה אמרת מעל הדוכן.

אלי כהן: ואני אומר, יש כאן הסכמה בין ועדת חוקה לוועדה אצלי, תוך הסכמה של השר.

דוד ביטן: לא משנה, אני חושב שבעניין הזה אתם צריכים לוותר.

דוד ביטן: בואו נעביר את זה לוועדת חוקה.

דוד ביטן: זה לא יפגע בתהליך.

דוד ביטן: אני אחייב את ועדת חוקה לסיים את הדיון הזה תוך 30יום, ואז אתה תוכל להתקדם עם החוק שלך.

אלי כהן: אבל אם שרת המשפטים – בין מי למי המחלוקת?

<ארבל אסטרחן: איתן כבל הציע ועדת כלכלה.

אלי כהן: קודם כול, זה יכול להיות או בוועדת חוקה או אצלי.

דוד ביטן: אז אמרתי, אני לא מקבל את הכלכלה.

<ארבל אסטרחן: ברגע שמישהו צעק ועדה אחרת זה עובר לכאן.

אלי כהן: אם לצורך העניין היינו לוקחים את זה מוועדת - - -

דוד ביטן: אלי, אם אני אחייב את ועדת חוקה לסיים את הדיון הזה תוך 30 יום, זה לא יפריע לך בתהליך שלך.

דוד ביטן: אני אחייב אותו.

דוד ביטן: אם לא – אני מעביר אליך.

יואל חסון: אתה לא יכול באמצע לקחת את זה ממנו ולהחזיר את זה.

<ארבל אסטרחן: אנחנו בחודש האחרון.

דוד ביטן: לא, לא.

דוד ביטן: אני מקבל החלטות בהסכמת היושב-ראש.

דוד ביטן: אני עוקף את התקנון ככה.

דוד ביטן: אם הוא לא מסכים, אני לוקח את זה ומחלק את זה למי שאני רוצה.

אלי כהן: אני מציע, בואו אולי נדחה את ההחלטה כי יש כאן תהליך שהוא תהליך מוזר קצת אם יש שתי ועדות שמסכימות ביניהן.

דב חנין: זה לא חוקתי.

דוד ביטן: זה לא רלוונטי.

דוד ביטן: יש את ועדת הכנסת, אנחנו חושבים שזה באמת עניין חוקתי וצריך שוועדת חוקה תדון בזה במכלול השיקולים.

דוד ביטן: זה לא צריך להפריע לך.

אלי כהן: דרך אגב, זו הצעה של שרת המשפטים גם.

דוד ביטן: רגע.

דוד ביטן: זה לא צריך להפריע לך כי אני אגביל אותם בדיון בחוק.

דוד ביטן: זה לא שאתה תסיים את החוק הראשון מהר, ואתה תיתקע איתם.

<קריאה: זה מה שיקרה.

דוד ביטן: לא.

דוד ביטן: אבל אז אני אקח את החוק חזרה.

דוד ביטן: אין בעיה.

דוד ביטן: אני אקח אותו חזרה ואתן את זה לוועדה שלך, אין בעיה.

דוד ביטן: בסדר?

דוד ביטן: בוא ניתן צ'אנס.

אלי כהן: בוא נדחה את זה.

דוד ביטן: תחשוב על זה.

דוד ביטן: נדחה את זה לישיבה הבאה.

דוד ביטן: אבל פה צריך לחשוב בהיגיון ולא סתם בגלל שיקולים של הסכמות.

דוד ביטן: בקשת יושב-ראש ועדת העבודה, הרווחה והבריאות למיזוג הצעות חוק: הצעת חוק הביטוח הלאומי (תיקון מס' 172) (תיקון הגדרת לידה); הצעת חוק הביטוח הלאומי (תיקון – הרחבת הזכאות לביטוח אמהות).

דוד ביטן: אנחנו נאשר את הבקשה הזאת.

דוד ביטן: בעד – פה אחד

דוד ביטן: תודה רבה, הישיבה נעולה.